୧୯୮୦ ଦଶକର ପ୍ରଥମାର୍ଦ୍ଧରେ ଡୁବଲିନ୍ ଚିଡ଼ିଆଖାନାରୁ ୧୦ ବର୍ଷ ବୟସ୍କ “ଦ କବୱେବ୍ ପାନ୍ଥର୍” ନାମକ ଏକ କଳା କଲରାପତରିଆ ବାଘୁଣୀ ଗ୍ଲାସଗୋ ଚିଡ଼ିଆଖାନାକୁ ସ୍ଥାନାନ୍ତରିତ ହୋଇଥିଲା । ସେଠାରେ ୭ ବର୍ଷ ରହିବା ପରେ ତାକୁ ମାଦ୍ରିଦ୍ ଚିଡ଼ିଆଖାନାକୁ ସ୍ଥାନାନ୍ତରିତ କରାଗଲା । ଏହି ବାଘୁଣୀର ଦେହ କଳା ଓ ସ୍ଥାନେ ସ୍ଥାନେ ଧଳା ଲୋମ ରହିଥିଲା । ଦୂରରୁ ଦେଖିଲେ ତା’ଦେହସାରା ବୁଢ଼ୀଆଣି ଜାଲ ଥିବାର ଭ୍ରମ ସୃଷ୍ଟି ହେଉଥିଲା । ଏହି ବାଘୁଣୀଟି ଶ୍ଵେତକୁଷ୍ଠ (ଈଂରାଜୀରେ vitiligo)ରେ ଆକ୍ରାନ୍ତ ଥିବା ପରେ ଜଣା ପଡ଼ିଲା । କାରଣ ତା’ ଦେହରେ ଧଳା ଦାଗ ପରବର୍ତ୍ତୀ ସମୟରେ ବଢ଼ିବାକୁ ଲାଗିଲା । ଏହିପରି ଅନେକ “କବୱେବ୍ ପାନ୍ଥର୍” ବିଭିନ୍ନ ଚିଡ଼ିଆଘରେ ରହିଛନ୍ତି ।